Na temelju članka 76. Zakona o sportu, članka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge i članka i članka 40. Statuta Zajednice športskih udruga grada Velike Gorice (u daljnjem tekstu: Zajednica), Izvršni odbor na 6. sjednici održanoj 01.02.2022. godine donio je

**ODLUKU**

**O OSNIVANJU POVJERENSTVA ZA VREDNOVANJE I ODABIR**

 **PROGRAMA JAVNIH POTREBA U SPORTU GRADA VELIKE GORICE**

**I.**

Osniva se Povjerenstvo za vrednovanje i odabir programa javnih potreba u sportu Grada Velike Gorice (u daljnjem tekstu: Povjerenstvo), u sastavu:

1. Povjerenstvo za vrednovanje programa nogometnih klubova
2. Mario Karapandžić, predsjednik
3. Filip Gabelica, član
4. Stjepan Grđan, član
5. Povjerenstvo za vrednovanje programa dvoranskih i ostalih sportova
6. Branko Kaurić
7. Domagoj Zajec
8. Anri Targuš
9. Vlado Malbašić

**II.**

Povjerenstva se osniva sa zadaćom:

* razmotriti i ocijeniti prijave koje su ispunile formalne uvjete u skladu s kriterijima koji su propisani Javnim pozivom i pripadajućim pravilnicima.
* otvoriti svaku prijavu programa i provjeriti je li prijava dostavljena na javni poziv u zadanom roku,
* razvrstati i pohraniti prijave po programskim područjima na one koje zadovoljavaju i na one koje ne zadovoljavaju propisanim uvjetima,
* provjeriti da li je prijavitelj prihvatljiv u skladu s pravilnikom i uputama za prijavitelje,
* provjeriti da li su dostavljeni, potpisani i ovjereni svi obvezni obrasci,
* provjeriti da li su ispunjeni drugi formalni uvjeti natječaja,
* pribaviti moguće dopune i ispravke koje ne utječu na sadržaj prijave bitan za ocjenjivanje prijave,

**III.**

Na osnovu objavljene formalne provjere, Povjerenstvo sastavlja izvještaj o postupku provjere ispunjavanja uvjeta primljenih na javni poziv i izrađuje prijedlog programa s planom raspodjele sredstava po pojedinim programskim područjima odnosno korisnicima te ga dostavlja Izvršnom odboru Zajednice.

**IV.**

Povjerenstvo donosi Poslovnik o svom radu.

Koordinatora za oba Povjerenstva je glavni tajnik Zajednice koji ujedno obavlja i stručne i administrativne poslove za Povjerenstvo.

**V.**

Ova Odluka stupa na snagu danom donošenja a objaviti će se na web stranici Zajednice sportskih udruga grada Velike Gorice.

**KLASA: 01-22-02-221
Velika Gorica, 02. veljače 2022.**

|  |
| --- |
| **Predsjednik ZŠUGVG****Goran Kovačić, vr** |